CELEX: 62016TA0250
Language: fi
Date: 2017-12-05 00:00:00
Title: Asia T-250/16 P: Unionin yleisen tuomioistuimen tuomio 5.12.2017 – Spadafora v. komissio (Muutoksenhaku — Henkilöstö — Virkamiehet — Kanteen osittainen tutkimatta jättäminen siksi, että sen tutkittavaksi ottamisen edellytykset selvästi puuttuvat, ja osittainen hylkääminen siksi, että se on selvästi perusteeton — Kumoamisvaatimus — OLAFin oikeudellisen neuvonnan yksikön yksikön päällikön toimi — Valintamenettely — Esivalintalautakunta — Merkitsemättä jättäminen hakijoista laadittavaan esivalintaluetteloon nimittävän viranomaisen lopullista haastattelua varten — Puolueettomuus — Vahingonkorvausvaatimus — Menetetty mahdollisuus — Ratkaisukelpoinen asia)

29.1.2018   
            
            
               FI
            
            
               Euroopan unionin virallinen lehti
            
            
               C 32/26
            
         Unionin yleisen tuomioistuimen tuomio 5.12.2017 – Spadafora v. komissio
   (Asia T-250/16 P) (1)
   
   ((Muutoksenhaku - Henkilöstö - Virkamiehet - Kanteen osittainen tutkimatta jättäminen siksi, että sen tutkittavaksi ottamisen edellytykset selvästi puuttuvat, ja osittainen hylkääminen siksi, että se on selvästi perusteeton - Kumoamisvaatimus - OLAFin oikeudellisen neuvonnan yksikön yksikön päällikön toimi - Valintamenettely - Esivalintalautakunta - Merkitsemättä jättäminen hakijoista laadittavaan esivalintaluetteloon nimittävän viranomaisen lopullista haastattelua varten - Puolueettomuus - Vahingonkorvausvaatimus - Menetetty mahdollisuus - Ratkaisukelpoinen asia))
   (2018/C 032/35)
   Oikeudenkäyntikieli: italia
   
      Asianosaiset
   
   
      Valittaja: Sergio Spadafora (Bryssel, Belgia) (edustaja: asianajaja G. Belotti)
   
      Muu osapuoli: Euroopan komissio (asiamiehet: aluksi G. Gattinara ja C. Berardis-Kayser, sitten G. Gattinara ja L. Radu Bouyon)
   
      Oikeudenkäynnin kohde
   
   Euroopan unionin virkamiestuomioistuimen (kolmas jaosto) 7.4.2016 antamasta määräyksestä Spadafora v. komissio (F-44/15, EU:F:2016:69) tehty valitus, jossa vaaditaan tämän määräyksen kumoamista.
   
      Tuomiolauselma
   
   
               1)
            
            
               Euroopan unionin virkamiestuomioistuimen (kolmas jaosto) 7.4.2016 asiassa Spadafora v. komissio (F-44/15) antama määräys kumotaan muutoin paitsi siltä osin kuin siinä jätetään tutkittavaksi ottamisen edellytysten puuttumisen vuoksi vaatimus siitä, että sen 30.6.2014 tehdyn päätöksen kumoamisen vuoksi, jolla Euroopan unionin petostentorjuntaviraston (OLAF) ylijohtaja nimitti D:n yksikön päällikön toimeen tutkimusten tukipalvelujen osastoon kuuluvan oikeudellinen neuvonnan yksikköön, ja Euroopan komission varapuheenjohtaja K. Georgievan 5.1.2015 tekemän päätöksen Ares (2015) 43686, jolla hylättiin kantajan tekemä valitus R/994/19, vuoksi valintamenettely oli lainvastainen siitä ajankohdasta lukien, jolloin lainvastaisuus todettiin.
            
         
               2)
            
            
               Valitus hylätään muilta osin.
            
         
               3)
            
            
               Kumotaan 30.6.2014 tehty päätös, jolla OLAFin ylijohtaja nimitti D:n yksikön päällikön toimeen tutkimusten tukipalvelujen osastoon kuuluvan oikeudellinen neuvonnan yksikköön.
            
         
               4)
            
            
               Kumotaan Euroopan komission varapuheenjohtaja K. Georgievan 5.1.2015 tekemä päätös Ares (2015) 43686, jolla hylättiin kantajan tekemä valitus R/994/19.
            
         
               5)
            
            
               Ensimmäisessä oikeusasteessa nostettu kanne hylätään siltä osin kuin Sergio Spadafora vaati sen aineellisen vahingon korvaamista, joka hänelle aiheutui siitä, että hän menetti mahdollisuuden tulla valituksi yksikön päällikön toimeen tutkimusten tukipalvelujen osastoon kuuluvan oikeudellinen neuvonnan yksikköön.
            
         
               6)
            
            
               Komissio velvoitetaan korvaamaan muutoksenhakumenettelystä aiheutuneet ja ensimmäisen oikeusasteen menettelystä aiheutuneet oikeudenkäyntikulut.
            
         
      (1)  EUVL C 251, 11.7.2016.